paragraph_text: Ljubo Šikić počeo se baviti film još kao mlad čovjek. Radio je na više od 70 igranih filmova (42 domaća, strane kooprodukcije, brojne serije, dokumentarci i dr.); bio je organizator, vođa snimanja, direktor filma, producent, pomoćnik režije. Četiri je godine bio direktor produkcije Hrvatske radio televizije, tri godine predsjednik Društva filmskih djelatnika, viši savjetnik za film pri Ministarstvu kulture Republike Hrvatske i savjetnik generalnog direktora HRT-a. Organizirao je i prve Dane Hrvatskog filma, festival Hrvatskog filma u New Yorku sa studentima koji su tamo završili školovanje.